**MEMORIU TEHNIC**

- acord de mediu -

**a. DATE GENERALE**

- Denumirea obiectivului: INTOCMIRE PUZ -STABILIRE REGLEMENTARI URBANISTICE

 ZONA LOCUIRE SI FUNCTIUNI COMPLEMENTARE LOCUIRII

 - LOTIZARE TEREN

- Amplasamentul obiectivului: com. Agigea, Parcela A 347/1, lot 3 – lot A si lot 3 – lot B

- Proiectantul lucrarilor: BIROU INDIVIDUAL DE ARHITECTURA

 ARH. NICUSOR-PAUL PETRESCU

- Beneficiarii lucrarilor: CALIN ALEXANDRA, VASILE LAURA si VASILE DRAGOS-VALENTIN

- Cadrul legislativ privind protectia mediului: Legea protectiei mediului nr.137/1995,

 republicata cu modificarile si completarile ulterioare

**b. NECESITATEA SI OPORTUNITATEA PLANULUI**

Necesitatea si oportunitatea planului este reglementarea zonei in vederea integrarii acesteia in ansamblul rezidential al comunei Agigea.

Avand in vedere ca se doreste modificarea destinatiei din teren agricol intravilan in teren locuibil si stabilirea reglementarilor privind: organizarea retelei stradale, organizarea arhitectural-urbanistica, modul de utilizare a terenurilor, dezvoltarea infrastructurii edilitare, statutul juridic si circulatia terenurilor, este necesara intocmirea documentatiei Plan Urbanistic Zonal.

Zona care se va studia in documentatia PUZ conform Avizului de oportunitate nr.9 din 01.07.2021 este delimitata de Parcela A 347/1/4 - la nord, Parcela A 347/1, lot 2/2 - la sud, Drum acces De 355 - la est, Alee acces A 347/2 - la vest si are suprafata de 9 590 mp din care suprafata parcelei care a generat PUZ, proprietate Calin Alexandra, Vasile Laura si Vasile Dragos-Valentin este de 8 300 mp.

Documentatia de urbanism PUZ va cuprinde reglementarile operationale necesare coordonarii dezvoltarii urbanistice viitoare a zonei.

**c. DESCRIEREA LUCRARILOR EXISTENTE**

 In zona studiata nu s-au executat pana in prezent nici un fel de lucrari de sistematizare sau dotari edilitare.

 Dupa aprobarea documentatiilor PUZ care vor reglementa retelele stradale si frontul construit se va trece la etapa de dotare cu retele edilitare.

**d. DISFUNCTIONALITATI**

In prezent in zona exista disfunctionalitati privind circulatia auto si pietonala pe drumurile de exploatare existente, care sunt din pamant, cu latime de 3-4 m si nu permit circulatia simultana in ambele sensuri a autovehiculelor si pietonilor.

Pentru optimizarea conditiilor de circulatie este necesara retragerea aliniamentului loturilor proprietate adiacente drumurilor si reglementarea acestora in strazi.

Amplasamentul prezinta disfunctionalitati si in ceea ce priveste dotarea cu utilitati, deoarece in prezent nu exista retele de utilitati in zona. Apa tehnologica va fi asigurata prin puturi forate si evacuarea apelor uzate se va face in fose septice vidanjabile.

**e. PROIECTE APROBATE, LUCRARI PENTRU PROTECTIA MEDIULUI**

Destinatiile admise in zona studiata, locuinte, dotari si servicii specifice zonei de locuit, nu necesita lucrari speciale pentru protectia mediului.

Nu exista poluanti pentru ape. In procesul de functionare al locuintelor nu vor exista surse de poluare pentru apa, in afara apelor uzate normale.

 Pentru cladirile care vor avea functiuni complementare locuirii se vor respecta prevederile avizelor de specialitate care vor fi solicitate pentru emiterea autorizatiilor de construire.

Procesul de realizare a cladirilor, care vor avea regim de inaltime maxim P+2E nu necesita lucrari cu caracter special sau utilaje cu gabarit mare si prin urmare nu va produce vibratii sau zgomot deosebit.

Nu vor exista surse de radiatii si nici surse de poluanti pentru sol.

 Amplasamentul obiectivului este in afara limitelor de protectie a apelor din apropiere conform Normativelor in vigoare.

Pentru managementul deseurilor se va adopta un plan de operare local.

**f. CONTINUTUL SI OBIECTIVELE PLANULUI DE URBANISM**

 Potrivit Legii nr.350/2001 privind amenajarea teritoriului si urbanismul, actualizata, planul urbanistic zonal va asigura corelarea programelor de dezvoltare a zonei cu planul urbanistic general si va cuprinde reglementari referitoare la organizarea retelei stradale, organizarea arhitectural-urbanistica, modul de utilizare a terenurilor, dezvoltarea infrastructurii edilitare, statutul juridic si circulatia terenurilor.

* Utilizari admise: Functiunea dominanta a zonei va fi de locuinte individuale amplasate in loturi, inclusiv constructii de cazare turistica tip vila, pensiune, minihotel. Functiuni complementare admise : dotari si servicii specifice zonei de locuit, fara a fi surse de poluare a aerului, apei sau solului (fum, mirosuri, gaze).
* Utilizari interzise: Se interzice orice activitate care poate constitui perturbare a confortului de locuire permanenta si sezoniera sau poate constitui un pericol pentru siguranta si sanatatea locuitorilor.
* Caracteristici ale parcelelor: Se propune lotizarea parcelei proprietate cu loturi rectangulare, cu adancimea mai mare decat latimea (conform prevederilor RGU) si suprafata minima de 400 mp, mai putin cele 2 loturi adiacente drumului de acces De 355, care raman cu suprafata de 342 mp si 329 mp. Lotizarea cuprinde si o strada care asigura accesul la loturile din interiorul parcelei.
* Amplasarea cladirilor fata de aliniament: Se mentin prevederile Regulamentului de urbanism local aprobat prin HCL nr.93/25.09.2008 pentru comuna Agigea, minim 3.00 m retragere fata de noul aliniament.
* Regimul de construire propus este cu cladiri izolate sau cuplate.
* Amplasarea cladirilor fata de limitele cu proprietatile vecine laterale si posterioare se va face conform prevederilor codului civil, avand pe una din limitele laterale o distanta libera de minim 3 m.

Pentru noile cladiri se vor asigura obligatoriu conditiile de orientare, insorire si iluminat natural in conformitate cu actele normative in vigoare

* Amplasarea cladirilor unele fata de altele pe aceeasi parcela se va face in functie de regimul de inaltime, astfel incat sa fie asigurata insorirea minima conform legislatiei in vigoare (minim o ora si jumatate de insorire la solstitiul de iarna), dar nu mai putin de 3.00m.
* Inaltimea maxima admisibila a cladirilor: Regimul de inaltime propus in prezentul PUZ este minim P, maxim P+2E.
* Circulatia auto in zona se desfasoara pe drumurile existente neamenajate.

Conform prevederilor din avizul de oportunitate dezvoltarea retelei de circulatie pe amplasamentul studiat se va realiza in felul urmator:

* Aleea de acces din partea de vest se va reglementa in strada cu profilul de 12 m – carosabil de 9 m latime si 2 trotuare de 1.50 m latime, cu retragere de 6 m in zona parcelei a 347/1, lot 3 – lot B, restul latimii pana la 12 m asigurandu-se din parcela A 347/2, conform prevederilor din Avizul de oportunitate.
* Drumul de acces din partea de est De 355 va fi reglementat conform prevederilor din HCL Agigea nr.360/14.11.2012 in strada cu profilul de 7 m – carosabil de 5 m latime, cu 2 sensuri de circulatie si 2 trotuare de 1 m latime.
* S-a prevazut in lotizare o strada cu profilul de 10 m – carosabil 7 m si 2 trotuare de 1.50 m, care asigura accesul la toate loturile si la circulatiile reglementate in zona.

Suprafetele de teren necesare constituirii strazilor reglementate vor fi cedate cu titlu gratuit, prin act autentic catre comuna Agigea.

Necesitatile de parcare se vor rezolva in incinta proprie, pe suprafata deschisa sau garaj – garajul va fi inglobat in cladirea locuintei sau alipit locuintei, respectand conditiile de retragere fata de aliniament.

* Conditii de echipare edilitara: In baza documentatiilor de urbanism aprobate autoritatea publica locala va solicita operatorilor de distributie stabilirea solutiei tehnice pentru dezvoltarea retelelor, in conformitate cu prevederile normelor tehnice in vigoare, pe baza datelor precizate de catre autoritatea publica locala in documentatia anexata solicitarii.

 Toate bransamentele la retelele publice se vor realiza ingropat. Apa tehnologica va fi asigurata in limita proprietatilor prin puturi forate. Pana la executarea retelei publice de canalizare in zona, evacuarea apelor uzate se va face in bazine vidanjabile etanse amplasate in incinta proprietatilor.

 La solicitarea autorizatiei de construire se va face dovada asigurarii cu utilitati pana la limita loturilor, cheltuielile privind executia acestora fiind suportate de proprietarii terenurilor.

* Spatii libere si spatii plantate: Zonele neconstruite de pe loturile proprietate vor fi amenajate cu alei de acces, platforme pentru parcare si suprafete verzi plantate. Se vor respecta prevederile HCJ nr.152/2013 privind stabilirea suprafetelor minime de spatii verzi si a numarului minim de arbusti, arbori, plante decorative si flori aferente constructiilor realizate pe teritoriul administrativ al judetului Constanta:

- pentru locuinte unifamiliale – vor fi prevazute spatii verzi si plantate de minim **5 mp/loc.**

- pentru functiuni complementare admise conform Avizului de oportunitate – vor fi prevazute spatii verzi si plantate de **minim 50% din suprafata totala de teren.**

* Bilant teritorial:

 Total teren studiat: 9 590 mp - din care:

1. Teren proprietate privata - situatia existenta 9 068 mp
2. Teren proprietate privata ramas dupa reglementari

 pentru locuire si functiuni complementare locuirii 7 014 mp

* din care minim 10% spatii verzi 702 mp
1. Teren ocupat de strazile reglementate – din care : 2 576 mp
* carosabil 1 825 mp
* trotuare pietonale 751 mp
1. Teren care va fi cedat com. Agigea ptr. constituirea strazilor 2 054 mp
* Posibilitati maxime de ocupare si utilizare a terenului:
* pentru locuinte – POT maxim = 35%
* pentru alte functiuni decat cea de locuit : POT maxim = 50%, cu conditia asigurarii suprafetei spatiului verde conform HCJ nr.152/2013.
* pentru locuinte – CUT maxim 1.05
* pentru cladiri cu alte functiuni decat cea de locuit - CUT maxim = 1,4

**g. RELATIA PLANULUI ANALIZAT CU ALTE PLANURI SI**

 **PROGRAME, OBIECTIVE DE MEDIU**

 Obiective la nivel international si regional

Nu este cazul.

Obiective la nivel national si local

Conform PUG preliminar aprobat prin HCL Agigea nr.151/03.07.2009, Parcela A 347 face parte din trupul AP1 – Trup EST, comuna Agigea, cu destinatia actuala de teren agricol, zona cu interdictie temporara de construire pana la elaborarea si aprobarea documentatiilor de urbanism.

Planul Urbanistic Zonal se va intocmi cu respectarea Legii nr. 350/2001- privind amenajarea teritoriului si urbanismul (actualizata), HGR nr.525/1996 pentru aprobarea Regulamentului General de urbanism (republicata) si a conditiilor specificate de catre avizatori in avizele/acordurile solicitate prin Certificatul de urbanism.

Potrivit Legii nr.350/2001 actualizata, planul urbanistic zonal asigura corelarea programelor de dezvoltare urbana integrata a zonei cu planul urbanistic general si cuprinde reglementari referitoare la organizarea retelei stradale, organizarea arhitectural-urbanistica, modul de utilizare a terenurilor, dezvoltarea infrastructurii edilitare, statutul juridic si circulatia terenurilor, protejarea monumentelor istorice si servituti in zonele de protectie ale acestora.

 Prezentul Plan Urbanistic Zonal pentru ZONA DELIMITATA DE PARCELA A 347/1/4 - LA NORD, PARCELA A 347/1, LOT 2/2 - LA SUD, DRUM ACCES DE 355 - LA EST, ALEE ACCES A 347/2 - LA VEST, COM. AGIGEA, va fi supus avizarii Consiliului Local al comunei Agigea, in scopul trecerii la fazele urmatoare de proiectare. Dupa aprobarea prezentei documentatii, la fazele urmatoare de proiectare se vor respecta cu strictete elementele de regulament cuprinse in plansa de reglementari pentru etapa actuala.

Valabilitatea in timp a documentatiei PUZ va fi limitata cert prin Hotararea de Consiliu Local, in functie de durata necesara pentru autorizarea si executarea investitiilor, pentru perioada de dupa expirarea acestuia fiind posibila aprobarea unei reactualizari a PUZ, elaborarea unui alt PUZ inlocuitor sauincetarea oricarei reglementari.

 Relevanta planului pentru integrarea obiectivelor de mediu

 Data fiind functiunea viitoare a zonei nu este necesar studiu pentru integrarea obiectivelor de mediu.

**h. IMPLEMENTAREA LEGISLATIEI DE MEDIU**

 Regulamente privind dezvoltarea zonelor construite si neconstruite – prescriptii si recomandari

 Prin elaborarea documentatiilor de urbanism se reglementeaza utilizarea eficienta a terenurilor in acord cu functiunile urbanistice, extinderea controlata a zonelor construite, asigurarea calitatii cadrului construit, amenajat si plantat.

 Se va institui un regulament de urbanism pentru zona studiata care va fi corelat cu Regulamentul de urbanism local, aprobat pentru comuna Agigea.

 Pentru asigurarea protectiei mediului inconjurator se interzice:

* evacuarea in atmosfera a substantelor daunatoare, peste limitele stabilite prin reglementarile in vigoare – STAS 12.574.
* aruncarea sau depozitarea deseurilor menajere in afara locului stabilit.
* producerea de zgomote si vibratii cu intensitate peste limitele admise prin normele legale.

Depozitarea deseurilor menajere se va face in europubele cu capac etans, astfel incat sa nu fie periclitat mediul.

Colectarea deseurilor de catre societatea specializata cu care beneficiarul va incheia contract se va face conform Normelor de igiena – zilnic in perioada de vara, o data la trei zile in perioada de iarna.

INTOCMIT

Arh. Nicusor-Paul Petrescu